OzLabs/hebrew-wiki-articles huggingface dataset:
סבטלוסט ברוד

ההיכל הביתי החדש ויוש

סבטלוסט ברוד (בקרואטית: KK Svjetlost Brod) הוא קבוצת כדורסל קרואטית מהעיר סלבונסקי ברוד שבמזרח קרואטיה, המשחקת בליגת העל הקרואטית.

== היסטוריה ==
המועדון הוקם בשנת 1946 והשתתפה בליגה היוגוסלבית. שמו הראשון Crvena Zvezda (הכוכב האדום), אשר היה אופייני יותר למועדון הסרבי "הכוכב האדום בלגרד". ניתן להניח כי השם נבחר בגלל הרעיון הקומוניסטי הבסיסי. במשך השנים, השתנה שמה של הקבוצה מספר רב של פעמים: BSK, פרולטר, אוריולס, אוריולס יסין, סבטלוסט אוריוליס ברוד, ומאז 2005: סבטלוסט ברוד. 

הקבוצה משחקת בליגה הקרואטית הבכירה מאז עונת 1996/97. בעונת 2002/03 הגיעה הקבוצה עד לחצי גמר הגביע הקרואטי. מאמן הקבוצה בעבר דראזן סטויץ', אימן את נבחרת הנוער של קרואטיה.

=== במסגרת אירופאית ===
הקבוצה השתתפה במסגרת אירופאית בפעם הראשונה בעונת 1998/99 בגביע קוראץ', אך הודחה על ידי קבוצת פלקו סומבטהי מהונגריה. בעבר השתתפה הקבוצה בליגה הבלקנית.

בחודש מרץ 2010 החלה הקבוצה לשחק בהיכל ויוש החדש, עם קיבולת של 2,500 מקומות ישיבה.

==שחקנים בולטים בעבר ובהווה==

==קישורים חיצוניים==

* [http://www.sbplus.hr/slavonski_brod/sport/kosarka/default.aspx חדשות הקבוצה באתר המקומי] sbplus.hr

קטגוריה:קבוצות כדורסל קרואטיות
אבי פיילר

אבי פיילר. 2011
אבי פיילר (נולד ב-17 בפברואר 1949) הוא צייר ישראלי. עוסק גם ביצירת תכשיטים ופיסול בזכוכית ובאבן.

== ביוגרפיה ==
פיילר נולד ביפו, בן יחיד לחנה ויהושע פיילר, זוג ניצולי שואה. החל לצייר עוד בילדותו. למד בבית הספר בצלאל לאומנויות, ובמקביל מכר ציורים ברחובות העיר העתיקה בירושלים.

שנה לאחר שהחל את לימודיו בבצלאל, קיבל מלגה מממשלת איטליה והמשיך את לימודיו ברומא. ב-1974 חזר לישראל ועבר לגור בסיני, בקרבת ים סוף. ב-1975 עבר לגור בבנימינה, שם צייר והעביר סדנאות אמנות. 

ב-1979 יצא פיילר למסע של שנה ברחבי אפריקה, הודו וסרי לנקה. לאחר מכן התגורר ויצר בגואה שבהודו, בדרום אסיה ובאיי הפסיפיק. שנה לאחר מכן עבר לקליפורניה, הולנד וספרד, בה חווה את אחת מתקופות היצירה הפוריות ביותר שלו. באותה שנה התעניינו בציוריו מספר אספנים ידועים, בהם פול צוקרמן בארצות הברית, טולדנו אברבנל בפריז, והילמי ובטרפילד בלונדון. 

בשנת 1984 בחר מוזיאון הלובר בפריז, צרפת, להציג ציור של פיילר בתערוכה בינלאומית. באותה שנה אורגנה תערוכת יחיד של פיילר בציריך, שווייץ. בהמשך הופיעו ציוריו במספר גלריות בצרפת, יפן, ובתל אביב. בשנת 1988 הוזמן ללמד באוניברסיטת האומנויות בטוקיו על ידי פרופסור טצויה נודה. 

ב-1992 חזר להתגורר וליצור בעיר הולדתו יפו, ועד לשנת 2006 צייר עבור אספנים וציוריו הוצגו בתערוכות יחיד ותערוכות קבוצתיות ברחבי העולם. בין השנים 2007-2013 צייר ויצר ביערות קוסטה ריקה, ואחריהן שב לישראל והציג בתערוכת יחיד במוזיאון אילת. כיום פיילר מתגורר עם משפחתו וממשיך ליצור בזכרון יעקב. 

== תערוכות ==

*1984 - תערוכה קבוצתית - מוזיאון לאומי מונקו
*1985 - תערוכת יחיד - אוטו ארט גלרי - ציריך, שווייץ
*1985 - תערוכה קבוצתית - גלרי דה ארט כנטמפארו - פריז, צרפת
*1987 - תערוכת יחיד - גלריה שדמה - תל אביב, ישראל 
*1988 - תערוכת יחיד - גלריה טמיה גיזה - טוקיו, יפן
*1988 - תערוכה קבוצתית - גלריה יורצ'ו - טוקיו, יפן
*1989 - תערוכת יחיד - ארט סנטר - ציריך, שווייץ
*1989 - תערוכת יחיד - גלרי אמפלאץ - ציריך, שווייץ
*1994 - תערוכה קבוצתית - האנגר 21, מוזיאון ישראל
*2005 - תערוכת יחיד - גאלרי לקוק, ברלין, גרמניה

== קישורים חיצוניים ==
* 

* 

קטגוריה:ציירים ישראלים
קטגוריה:בוגרי תיכון אורט סינגאלובסקי
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1949
רילסקי ספורטיסט

רילסקי ספורטיסט (בבולגרית: Рилски спортист) היא קבוצת כדורסל בולגרית מהעיר סמוקוב. המתמודדת בליגת העל הבולגרית. 

==היסטוריה==
מועדון הכדורסל של רילסקי הוקם בשנת 1927, ובעונת 2003/04 החל את הקדנציה הנוכחית בליגה הבכירה בבולגריה. החל מעונת 2008/09, הקבוצה החלה להשתתף בליגה הבלקנית. ובעונתה הראשונה זכתה באליפות הליגה, לאחר ניצחון בגמר מול רבוטניצ'קי סקופיה המקדונית 77-84. בסיום עונת 2010/11 שוב הגיעה לגמר, אך נכנעה לקבוצת פני אינדוסטריס המקדונית 88-75. בעונת 2013/14 השתתפה הקבוצה ביורוצ'לנג' ולאחר עונה אחת חזרה לליגה הבלקנית. בעונת 2015/16 זכתה לראשונה בגביע הבולגרי בניצחון על אקדמיק סופיה.

== תארים והשגים ==
*הליגה הבולגרית:
**זכייה (1): 2024
**חצי גמר 2009, 2010, 2011, 2013
*הגביע הבולגרי:
**זכייה (1): 2016, 2018, 2021
**גמר: 2010
**חצי גמר: 2009, 2011, 2013
*הליגה הבלקנית:
**אליפות (1): 2009
**מקום שני: 2011, 2015
**חצי גמר: 2013

==קישורים חיצוניים==

* 

קטגוריה:קבוצות כדורסל בולגריות
לוסיאן פרויד

אנגר]]
לוסיאן מייקל פרויד (באנגלית: Lucian Michael Freud; 8 בדצמבר 1922 – 20 ביולי 2011) היה צייר יהודי-בריטי. ידוע בעיקר בזכות ציורי דיוקנאות ודמויות שנוצרו תוך שימוש בשכבות עבות של צבע בתהליך היצירה. הוא נחשב לאמן הבריטי הבולט ביותר של זמנו, ואף הוענק לו אות מסדר ההצטיינות. עבודותיו זכו להכרה בשל ההשפעה הפסיכולוגית העמוקה הקיימת בהן. לעיתים תוך תחושת אי נוחות נוכח האופן בו מתבטא הקשר בין האמן למודל הציור.

==שנות חייו המוקדמות==
פרויד היה בנם של ארנסט לודוויג פרויד, אדריכל יהודי אוסטרי, ולוסי לבית בְּראש, יהודייה גרמנייה. הוא היה נכדו של זיגמונד פרויד, ואחיו הבכור של קלמנט פרויד שהיה סופר, שדרן ופוליטיקאי. בשנת 1933, בעקבות עליית הנאציזם, עבר עם משפחתו לאנגליה, והפך לאזרח בריטי בשנת 1939..

==שנות היצירה המאוחרות==
ציטוט מוכר של פרויד המתייחס למושא ציוריו: 
פרויד צייר אמנים עמיתים, בהם פרנק אורבך ופרנסיס בייקון. הוא יצר סדרת דיוקנאות של אמן המיצג לי באורי (Leigh Bowery), וצייר את הנרייטה מוראס שהיוותה השראה לאמנים רבים בסוהו. לקראת סוף חייו יצר סדרת ציורים של הדוגמנית קייט מוס. פרויד היה אחד האמנים הבריטים הידועים שעבדו בסגנון ייצוגי, והיה מועמד לפרס טרנר בשנת 1989..

==תהליך היצירה==
פרויד נטה לבלות זמן רב בעיסוק בנושא אחד, ודרש נוכחות של מודל הציור אפילו במהלך עבודה על אלמנטים משניים ביצירה. לדוגמה, ליצירתו "עירום", שהושלמה בשנת 2007, נדרשו עשרה חודשים של עבודה, במהלכם המודל ישב באותה הפוזה במשך כל אותו הזמן (למעט ארבעה ערבים), כשכל מפגש ארך בממוצע חמש שעות, כך שנדרשו כ-2,400 שעות כדי להשלים את הציור. בשל אריכות העבודה היו נחוצים יחסי קרבה עם המודלים שלו, שהתפתחו תוך שפרויד הפגין כישורי בידור וחקיינות מצוינים. באשר לקושי להחליט מתי ציור הושלם, אמר פרויד כי 

פרויד נהג להתחיל את יצירתו בציור מקדים של פחם על הבד. לאחר מכן מרח שכבת צבע על שטח קטן של הבד, ועבד בהדרגה כלפי חוץ מנקודה זו. עבור מושא ציור חדש, היה מתחיל בציור הראש כדי ללמוד "להכיר" את האדם, ולאחר מכן צייר את יתר הדמות. הוא נהג להשאיר מקטע של בד חשוף בכוונה עד שהציור היה מוכן, כתזכורת לכך שהעבודה בעיצומה. הציור המוגמר היה מורכב משכבות עבות ועשירות של פיגמנטים, והוכרז על ידו ככזה רק לאחר חודשים של התבוננות אינטנסיבית ביצירה.

==חיים פרטיים==
פרויד נישא ב-1948 לקיטי אפשטיין, בתו של הפסל הבריטי יעקב אפשטיין, ולהם שתי בנות. לאחר גירושיו, נישא ב-1953 לליידי קרוליין בלקווד. נישואים אלה הסתיימו ב-1959. לפרויד תריסר ילדים נוספים מנשים שונות, ושמועות מייחסות לו עד 40 ילדים..

==קישורים חיצוניים==

*
*
*
*
*אייל שדה, [http://www.hebpsy.net/articles.asp?id=2713 לפרק את הנפש ולבנות אותה מחדש – בין לוסיאן לזיגמונד פרויד], 8 בינואר 2012, באתר פסיכולוגיה עברית
* 
* 
* 
* 

==הערות שוליים==

קטגוריה:ציירים יהודים
קטגוריה:ציירים בריטים
לוסיאן פרויד
קטגוריה:חברים במסדר עמיתי הכבוד
קטגוריה:חברים במסדר ההצטיינות
קטגוריה:אנגלים ממוצא יהודי-אוסטרי
קטגוריה:בריטים שנולדו ב-1922
קטגוריה:בריטים שנפטרו ב-2011
מועדון צרכנים

מועדון צרכנים הוא התאגדות של לקוחות שמטרתה קבלת הנחות והטבות בפעילות צרכנית, בזכות גודלה של ההתאגדות, המקנה לה כוח קנייה גדול.

ההתאגדות במועדון צרכנים נעשית על פי מאפיין משותף, כגון מקצוע או מקום עבודה.

מבחינת המשווק, מועדון הצרכנים מצדיק מתן הנחות לא רק בזכות גודלו, אלא גם בזכות המאפיין המשותף של חבריו, המאפשר פנייה שיווקית ממוקדת למאפיין זה.

להבדיל ממועדון לקוחות, שהיוזמה להקמתו היא של המשווק, היוזמה להקמת מועדון צרכנים היא של הצרכנים, ללא מחויבות לספק מסוים. בדומה למועדון לקוחות, גם חברות במועדון צרכנים מלווה פעמים רבות בכרטיס מזהה.

לעיתים מונפק כרטיס אשראי ייחודי לחברי מועדון הצרכנים, המהווה כרטיס אשראי וכרטיס מועדון גם יחד. יש מועדוני צרכנים שעובדים עם מנפיק כרטיסי אשראי אחד, ויש כאלו שמאפשרים לבחור בין כמה.

נכון לשנת 2023 פעילים בישראל למעלה מ-30<ref></ref> מועדוני צרכנות.

==ראו גם==
* חבר משרתי קבע והגמלאים

== קישורים חיצוניים ==
* 
*[https://www.tov.org.il/ מועדון טוב], לעובדי המדינה
* [http://yahadclub.co.il מועדון יחד] לרופאים
* [http://www.hot.co.il/home.html מועדון צרכנות הוט] 
* [https://adif.org.il/ מועדון צרכנות עדיף] לבעלי מוגבלויות

==הערות שוליים==

קטגוריה:שיווק
קטגוריה:התנהגות צרכנית
קטגוריה:מועדון לקוחות
ז'לזניק בלגרד

ז'לזניק בלגרד (בסרבית: KK ФMП Жeлeзник) היא קבוצת כדורסל סרבית משכונת "ז'לזניק" בעיר בלגרד, שהשתתפה בעבר בליגת העל הסרבית.

המועדון הוקם בשנת 1975 והשתתפה בליגה היוגוסלבית. ובליגה הסרבית לאחר התפרקותה של יוגוסלביה.

הקבוצה השתתפה החל משנת 1997 במפעלים אירופאים שונים כגון: גביע קוראץ', גביע יול"ב, גביע ספורטה, יורוצ'לנג' והיורוקאפ. למעט המפעל הבכיר של היורוליג. במסגרת הליגה האדריאטית (בה זכתה בשתי אליפויות), השתתפה הקבוצה מאז עונת 2003/04. 

בין השנים 2003–2005 שונה שמה של הקבוצה ל"רפלקס בלגרד" בעקבות חתימת הסכם חסות עם ספונסר. וכיום הספונסר הראשי הוא חברת "FMP". הכינוי של הקבוצה הוא "הפנתרים".

בעונת 2008/09 שיחק בקבוצה הכדורסלן הישראלי גיא פניני למשך חצי עונה.

בסיום עונת 2010/11 הכריזה הקבוצה על פירוק והתמזגה עם מועדון הכוכב האדום בלגרד.

==תארים והישגים==
*הגביע הסרבי: 
**זכייה (4): 1997, 2003, 2005, 2007
*הליגה האדריאטית: 
**אליפות (2): 2004, 2006

==שחקנים בולטים בעבר ובהווה==
* סשה בראטיץ'
* מילאן מצ'באן
* מילוש תאודוסיץ'
* ולדימיר ראדמנוביץ'
* סלאבקו וארנש
* גיא פניני

== קישורים חיצוניים ==

* 

קטגוריה:בלגרד: קבוצות כדורסל
מינהל סחר חוץ

מינהל סחר חוץ הוא יחידה במשרד הכלכלה והתעשייה שמטרתה לגבש ולהוביל את מדיניות סחר החוץ של מדינת ישראל.

המנהל מנסה להגביר את כושר התחרותיות של התעשייה הישראלית ולעשות יחסי ציבור לתעשייה על מנת להגדיל את היבוא ולמשוך השקעות זרות.

המינהל מפעיל מערך של נספחים כלכליים שתפקידם לסייע לתעשייה הישראלית בחו"ל. בנוסף, המינהל יוזם ומעדכן באופן הסכמי סחר ומייצג את מדינת ישראל בארגונים הכלכליים הבין-לאומיים, כמו ארגון הסחר העולמי והארגון לשיתוף פעולה ולפיתוח כלכלי.

== אגפים ==
מבנה ארגוני מינהל סחר חוץ, 2024
=== אגף קידום ייצוא ומשיכת השקעות זרות ===
מינהל סחר חוץ מפעיל מערך של 55 נציגויות של משרד הכלכלה והתעשייה, מתוכן 44 נספחויות כלכליות בשגרירויות ישראל. הנספחויות הכלכליות פועלות במגוון דרכים לקידום היצוא, ביניהן: ייזום פעילויות כלכליות, ארגון משלחות עסקיות לחו"ל, תיאום פגישות עסקיות בתערוכות לאומיות ובין-לאומיות, ארגון משלחות כלכליות ומסחריות לישראל, עריכת סמינרים מקצועיים, פתיחת דלתות בחברות וגופי ממשל בשוקי היעד, וכן סיוע בנושאי רגולציה המקשים על תהליך היצוא.

=== אגף מדיניות והסכמי סחר ===
מינהל סחר חוץ אחראי על ניהול המשא ומתן על הסכמי סחר חופשי – הסכמים בין מדינות וגושי סחר שמטרתם לפשט את הסחר בין המדינות על ידי הורדת מכסים הדדית, קביעת כללי מקור, הסרת חסמים רגולטורים ועוד.

=== אגף כלי סיוע לתעשייה ===
אגף כלי סיוע לתעשייה מפעיל תוכניות לחיזוק התעשייה הישראלית, הגדלת היצוא הישראלי וסיוע במימון מאמצי השיווק של חברות ישראליות לשוקי יעד בזירה הגלובלית.

לשם כך, הפעיל האגף משנת 2014 את תוכנית "כסף חכם" המסייעת בייזום והעמקת הפעילות של התעשייה הישראלית בשווקים הבין-לאומיים, על ידי השתתפות במימון הוצאות שיווקיות לחו"ל וליווי מקצועי על ידי יועצים המתמחים בשיווק בין-לאומי. בפברואר 2024 בוטלה התכנית.

לצד האגפים השונים, פועלות בכפיפות ישירה למנהל מינהל סחר חוץ המחלקה הכלכלית המבצעת מחקרים כלכליים שונים וכן מחלקת תקשורת שיווקית ודיגיטל (האמונה על הפרסום, הניו מדיה, הדוברות וההסברה)

==קישורים חיצוניים==
* באתר משרד הכלכלה והתעשייה
*[https://israel-trade.net/ בלוג מינהל סחר חוץ]
*[https://www.gov.il/he/departments/topics/export-promotion/govil-landing-page מערך כלי סיוע לתעשייה]
*[https://duexportcontrol.co.il/ אגף הפיקוח על הייצוא הדו-שימושי והאב"כ]
*[https://itrade.gov.il/ Global Blogs Network]
*[https://israel-trade.net/financialinstitutions-emergingmarkets/ שווקים מתעוררים ומוסדות פיננסיים]
*פנייה לנספחים- [https://israel-trade.net/attaches/ Heads of Economic & Trade Mission]
* 

==הערות שוליים==

קטגוריה:משרד הכלכלה
קטגוריה:דיפלומטיה
קטגוריה:סחר בין-לאומי
ז'ראר למאן

ז'ראר מתייה למאן (בצרפתית: Gerard Mathieu Leman; 8 בינואר 1851 – 17 באוקטובר 1920) היה גנרל בלגי. הוא היה אחראי לחינוכו הצבאי של אלברט הראשון, מלך הבלגים. במהלך מלחמת העולם הראשונה פיקד על הכוחות הבלגים בעת קרב לייז'. ב-15 באוגוסט 1914 נפל בשבי של הקיסרות הגרמנית. בתום המלחמה ב-1918 שוחרר למאן וחזר לבלגיה, שם התקבל כגיבור מלחמה. הוא נפטר ב-1920.

==תחילת הקריירה==
למאן היה בנו של קצין ארטילריה שהיה גם מרצה באקדמיה הצבאית École Militaire. למאן הגיע לאקדמיה הצבאית בבריסל וב-1869 סיים את לימודיו עם מוניטין של גאון צבאי. במהלך מלחמת צרפת–פרוסיה (1870-1871) שימש כאחד המשקיפים בכוח הבלגי.
ב-1882 התחיל להרצות באקדמיה הצבאית École Militaire ולאחר מספר שנים הפך אף למנהל האקדמיה. במהלך תקופתו כמנהל הוא היה האחראי לחינוכו הצבאי של מי שהפך מאוחר יותר למלך בלגיה אלברט הראשון.

==מלחמת העולם הראשונה==

בינואר 1914 קיבל למאן את האחריות על ביצוריה של העיר לייז' שהייתה מעבר חשוב לכוחות הגרמנים בין הולנד שבצפון ליערות הארדנים שבדרום. למאן היה נחוש לעכב את התקדמותם של הגרמנים ככל שהיה אפשר במידה ותפרוץ מלחמה. למעלה מ-18,000 פועלים הועסקו בבניית וחיזוק הביצורים שנועדו לחזק את קו ההגנה הבלגי ובכך לשמור על הנייטרליות של בלגיה (ראו הסכם לונדון (1839)).

ב-4 באוגוסט 1914 הגיעו הכוחות הגרמנים בפיקודו של אוטו פון אמיך אל העיר לייז' והחלו לצור עליה. בשלושת הימים הראשונים לקרב סבלו הגרמנים מאבדות מרובות לעומת האבדות הבלגיות. נראה היה שהבלגים בפיקודו של למאן יצליחו להחזיק מעמד, להפתעת מדינות ההסכמה. הדברים השתנו במהרה לאחר שהביאו הגרמנים את התותחים הכבדים כמו ברטה השמנה שהצליחו להכניע את המבצרים ביחד עם הפצצות אוויריות של צפלינים. מבצר אחר מבצר נפלו לידי הגרמנים, כאשר המבצר בו שהה למאן נהרס ב-15 באוגוסט ותוך כדי הפיצוץ איבד למאן את הכרתו. הוא נלקח כשבוי מלחמה אל גרמניה. העיר לייז' נפלה יום לאחר מכן ב-16 באוגוסט. למרות שהיה שבוי מלחמה, כאות כבוד נתנו לו הגרמנים לשמור את חרבו. ב-1918 לאחר תום המלחמה שוחרר למאן וחזר לבלגיה, שם התקבל כגיבור.

למאן מת שנתיים לאחר מכן ב-1920.

==לקריאה נוספת==
*[http://www.firstworldwar.com/bio/leman.htm Gérard Leman באתר First World War.com] 

==קישורים חיצוניים==

קטגוריה:גנרלים בלגים
קטגוריה:בלגים במלחמת העולם הראשונה
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מקבלי אות לגיון הכבוד
קטגוריה:מעוטרי צלב המלחמה
קטגוריה:שבויים במלחמת העולם הראשונה
קטגוריה:מסדר כוכב רומניה
קטגוריה:ילידי 1851
קטגוריה:בלגים שנפטרו ב-1920
מבנה (מתמטיקה)

במתמטיקה, מבנה הוא מונח לא פורמלי המציין יחסים לא טריוויאליים (שאינם מתקיימים תמיד) בין איבריה של קבוצה. המבנה של קבוצה נותן לה משמעות וחשיבות, ובמידה מסוימת ניתן להגדיר את המתמטיקה כולה כתורה של חקר מבנים.

בלוגיקה מתמטית מפרמלים את המונח מבנה כדי שניתן יהיה לעסוק בו באופן ריגורוזי.

==מבנים בתחומים שונים במתמטיקה==
ניתן לאפיין את תחומי המתמטיקה השונים על פי סוג המבנים הנחקרים בהם. האלגברה עוסקת בחקר מבנים אלגבריים, מבנים בהם מוגדרת פעולה בין איברים; אנליזה מתמטית עוסקת בעיקר בחקר מרחבים מטריים, מבנים בהם מוגדר מרחק בין איברים; טופולוגיה עוסקת בחקר מרחבים טופולוגיים הכלליים יותר, בהם יש מובן לקרבה בין איברים; ואילו תורת המספרים מוקדשת ברובה לחקירתו של מבנה אחד ויחיד – חוג המספרים השלמים. תורת הקטגוריות ותורת הקבוצות עוסקות בחקר מבנים כלליים באשר הם.

דוגמה מוכרת למבנה היא קבוצת המספרים הטבעיים, לה מבנה עשיר המתבטא בפעולת החיבור והכפל והסדר הטוב המוגדרים על איבריה. אפשרי שעל קבוצה מסוימת יוגדר יותר ממבנה אחד בעל עניין ובתחומים שונים יבחרו להתרכז במבנים שונים של אותה קבוצה. למשל על קבוצת המספרים הממשיים ניתן לחשוב בין השאר כעל שדה (באלגברה מופשטת), כעל ישר (בגאומטריה), כעל מרחב מטרי שלם (בטופולוגיה) או כעל יריעה חלקה (בגאומטריה דיפרנציאלית). לעיתים מבנה מעניין של קבוצות מסוימות מהווה תמריץ למציאת קבוצות נוספות בעלות מבנה דומה. כך למשל המבנה "מרחב וקטורי", הנחקר במסגרת האלגברה הליניארית, מוגדר על ידי חיקוי תכונותיו המוצלחות של המרחב האוקלידי, שבעצמו מוגדר על ידי חיקוי תכונותיהם של המישור הדו-ממדי ושל המרחב תלת-ממדי.

מבנה המזכיר במידה מסוימת (לעיתים באופן קלוש מאוד) את החלל התלת-ממדי נקרא מרחב. זהו הבדל סמנטי בלבד ואין לו משמעות מתמטית פורמלית.
==הומומרפיזמים בין מבנים==

בהינתן שתי קבוצות בעלות מבנה מאותו סוג (לדוגמה שתי חבורות) ניתן (בדרך כלל) להגדיר את מושג ההומומורפיזם ביניהם. הומומורפיזם היא העתקה בין הקבוצות, המכבדת את המבנים במובן מסוים. מכאן שאוסף כל הקבוצות המצוידות במבנה מסוג מסוים מהווה קטגוריה.

בפרט התאמה בין שתי קבוצות המראה שיש להן אותו מבנה נקראת איזומורפיזם. כאשר מבנה אחד מוכל בתוך מבנה אחר מאותו הסוג הוא נקרא תת-מבנה (למשל תת-חבורה).

==ראו גם==
* מבנה (לוגיקה מתמטית)
* מבנה אלגברי
* תורת הקטגוריות
==קישורים חיצוניים==

קטגוריה:מושגים במתמטיקה
הנרי פרדריק, נסיך ויילס

הנרי פרדריק, נסיך ויילס (19 בפברואר 1594 - 6 בנובמבר 1612) היה בנו הבכור של ג'יימס הראשון, מלך אנגליה, סקוטלנד ואירלנד. מכיוון שנפטר לפני אביו, לא זכה לעלות לשלטון.

==ביוגרפיה==
הנרי פרדריק נולד ב-1594 כבנו הבכור של ג'יימס השישי מלך סקוטלנד ואשתו אן, נסיכת דנמרק. עם לידתו הוא הפך ליורש העצר ונשא בתואר של דוכס רות'סיי שניתן באופן אוטומטי ליורש העצר. ב-1603 כאשר נפטרה אליזבת הראשונה, מלכת אנגליה, ירש אביו ג'יימס את הכתר האנגלי והאירי כמלך ג'יימס הראשון. הנרי פרדריק הפך ליורש העצר האנגלי וככזה הפך לנסיך ויילס ודוכס קורנוול.

כאשר אביו של הנרי פרדריק, המלך ג'יימס השישי, מלך סקוטלנד, משפחתו וחצר המלוכה, עברו מאדינבורו ללונדון, התקבלו המלך החדש ומשפחתו בהתלהבות על ידי הציבור האנגלי. המלכה אליזבת הייתה חשוכת ילדים ומעולם לא טרחה למנות יורש לכתר האנגלי והיה חשש בקרב הציבור שפטירתה תביא לפריצת מאבק על כס המלכות שיתדרדר למלחמת אזרחים; אולם העברת השלטון הסתיימה בשלום ואנגליה קיבלה בברכה מלך צעיר שכבר הספיק להינשא ולהוליד בנים.

במהרה הפך הנרי פרדריק לחביב העם. בנוסף למראהו הנאה והאתלטי, הוא הפך מוקד לתקוות פוליטיות; התקווה שעלייתו לכס המלוכה תביא עידן חדש של שגשוג לאנגליה וחידוש עוצמתה הצבאית, וכן שהוא יהיה מלך פרוטסטנטי לוחם, שיסיים את מדיניות השלום והסובלנות הדתית של אביו ויצא למסע צלב כנגד הנצרות הקתולית.

הנרי קיבל בחיוב את הציפיות שתלו בו וניסה לעמוד בהם. הוא התעניין בנושאים צבאיים, תמך בקולוניזציה של אמריקה, וכאשר הציע אביו להשיאו לאחת מבנות משפחת המלוכה הצרפתית, הוא דחה את הרעיון בנימוק שלא ראוי שיורש עצר פרוטסטנטי יישא אשה קתולית.

ב-1612 הנרי שחה בנהר התמזה המזוהם, לאחר מכן נפל למשכב ונפטר, ככל הנראה כתוצאה ממחלת הטיפואיד. הוא נקבר במנזר וסטמינסטר.

==אילן יוחסין==

==קישורים חיצוניים==

קטגוריה:יורשי עצר שלא זכו למלוך
קטגוריה:בית סטיוארט
קטגוריה:נסיכי ויילס
קטגוריה:דוכסי רות'סיי
קטגוריה:דוכסי קורנוול
קטגוריה:אישים הקבורים במנזר וסטמינסטר
קטגוריה:יורשי עצר סקוטיים
קטגוריה:ילידי 1594
קטגוריה:נפטרים ב-1612
טירת טוסתרופ

טירת טוסתרופ (בשוודית: Tosterups slott) היא טירה בסקונה בדרום שוודיה, הממוקמת כ-12 קילומטרים מן היער איסטאד. האתר נמצא בתחום השיפוט העירוני של עיריית טומלייה שבחבל אוסטרלן.

==היסטוריה==
במקור נבנתה הטירה קילומטרים ספורים צפון-מערב ממיקומה הנוכחי. במקום ישנו שטח שנמצאו בו שרידי מבצר משנת 1300. המבצר נהרס בתקופתה של המלכה מרגריטה הראשונה מלכת דנמרק שאסרה על האצילים להחזיק בתים קבועים.

==בעלות על הטירה==
* אקסל אסקילדסן מיול שחי בסביבות השנה 1330.
* חתנו - טורקילד נילסן ברהה.
* אנדרס ג'ייקובסון גרים.
* בנו ג'נס אנדרסן גרים.
* פדר טורקלידסן ברהה.
* בנו אקסל פדרסן ברהה.
* בנו פדר אקסלסן ברהה.
* 1441–1487 בנו אקסל פדרסן ברהה וכלתו מרין טיגסדאטר לונג.
* 1487–1523 בנם ט'יגה אקסלסן ברהה, כלתם הראשונה מגדלנה קרוגנוס וכלתם השנייה סופי ראד.
* 1523–1565 בנו יורגן ברהה ואשתו אינגר אוקס.
* 1565–1571 אחיו אוטה ברהה ואשתו באטה בילה.
* 1601–1571 בנם יורגן אוטסון ברהה ואשתו אינגבורד פרסברג.
* 1611–1601 בנם טוני יורגנסן ברהה
* 1615–1611 דודו קנוד אוטסן ברהה ואשתו מרגרט אריקסדאטר לנגה
* 1616–1611 אחיו אקסל אוטסן ברהה, אשתו הראשונה מטה גוי ואשתו השנייה קירסטן הארדנברג.
* 1640–1616 בנו ט'יגה אקסלסן ברהה ואשתו בירגיטה ברוק.
* 1640–1656 נקנתה על ידי אוטה טאגסן ת'וט, אשתו הראשונה ג'יטה גילדנסטירן ואשתו השנייה דורותי רוסנקרנצ.
* 1656–1688 ביתו ג'יטה ת'וט (שנפטרה ב-1678) ובעלה יורגן קרבה.
* 1688 - גיסה ג'וסט הוג.

==קישורים חיצוניים==

* 
* [https://web.archive.org/web/20050911195033/http://www.algonet.se/~sylve_a/tosterup.htm טירת טוסתרופ] 

קטגוריה:שוודיה: טירות
Automatic for the People

Automatic for the People הוא אלבומם השמיני של להקת הרוק אלטרנטיבי אר.אי.אם. שיצא ב-1992. לאחר הפריצה המסחרית שסיפק אלבומם הקודם, Out of Time, פנו חברי הלהקה לכתיבת שירים אפלים יותר והפקה מורכבת יותר. האלבום הגיע למקום השני במצעדי מכירת האלבומים בארצות הברית, למקום הראשון בבריטניה והיה מועמד לפרס גראמי בקטגוריית "אלבום השנה". כמו כן, שישה שירים מהאלבום יצאו כסינגלים כשהמצליח מכולם היה "Everybody Hurts".

== הקלטת האלבום ==
העבודה על האלבום החלה בשבוע הראשון של יוני, כאשר הגיטריסט פיטר באק, הבסיסט מייק מילס והמתופף ביל ברי נפגשו מספר פעמים בשבוע באולפן חזרות. הם התנסו בהחלפת כלי הנגינה המקוריים שלהם. כפי שהעיד באק, כתיבת לחנים ללא תופים הייתה חוויה פורייה עבור הלהקה.

== שירי האלבום ==

בגרסת התקליט והקלטת של האלבום, הצד הראשון הכולל את שירים 1–6 נקרא "Drive" והצד השני נקרא "Ride".

== משתתפים ==
=== חברי הלהקה ===
*ביל ברי – מערכת תופים, כלי הקשה, גיטרת בס, פסנתר, קולות רקע
*פיטר באק – גיטרה, מנדולינה, גיטרת בס
*מייק מילס – גיטרת בס, אורגן, פסנתר, צ'מבלו, קולות רקע
*מייקל סטייפ – שירה

=== מוזיקאים נוספים ===
* סקוט ליט - מפוחית, קלבינט
* ג'ון פול ג'ונס - עיבוד תזמורת

== לקריאה נוספת ==
<div style="direction: ltr;">
*Black, Johnny. Reveal: The Story of R.E.M. Backbeat, 2004. 
*Buckley, David. R.E.M.: Fiction: An Alternative Biography. Virgin, 2002. 
*Fletcher, Tony. Remarks Remade: The Story of R.E.M. Omnibus, 2002. .
*Platt, John (editor). The R.E.M. Companion: Two Decades of Commentary. Schirmer, 1998. 
</div>

==קישורים חיצוניים==
* 

* 
* 
* 

== הערות שוליים ==

קטגוריה:אלבומי אר.אי.אם.
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון בניו זילנד
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי פלטינה באוסטרליה
קטגוריה:אלבומי חברת וורנר רקורדס
קטגוריה:אלבומי רוק אלטרנטיבי
מסגרות לטיפול ושיקום לנכים

מסגרות טיפול ושיקום לנכים הן מסגרות פעילות שנועדו לאפשר שיקום לאנשים עם נכות, בניסיון להחזרתם ככל האפשר לרמה מקסימלית של תפקוד, לאפשר להם אוטונומיה מסוימת ולהכינם לקראת השמה במקומות תעסוקה. 

מטרתה של מסגרת השיקום היא לסייע לאדם באמצעות טיפולים פיזיים, טיפולים נפשיים, טיפולי רווחה, מציאת עבודה, מלגות שונות ללימודים, קצבאות הניתנות לנכים ועוד. ניתן לסווגם לשלושה סוגים של שיטות סיוע: אמצעים פיזיים (תרגילים ותנוחות שונות), מכשירי עזר מכניים, וטיפול פסיכו-חברתי. 

בישראל זכאי כל אדם עם נכות לזכויות שונות על פי חוק, בתנאי שהוא משלם דמי ביטוח לאומי. מטרת זכויות אלו לשפר את איכות ורמת החיים של הנכה. לאחר שהמוסד לביטוח לאומי מכיר במגבלת האדם, נבדק אם אכן נכותו פוגמת ביכולתו לפרנס את עצמו ולקיים שגרת חיים יומיומית, ובאמצעות מבחנים שונים הנערכים על ידי המוסד נקבעים אחוזי נכות, אשר מקנים זכויות שונות. אדם בדרגת נכות של 20% ומעלה זכאי לסיוע בשיקום ואבחון מקצועי. 

מטרתו של חוק שוויון זכויות לאנשים עם מוגבלות בישראל היא שילובם של נכים בעבודה והענקת העדפה מתקנת לנכים. חוק נוסף שנחקק למען הנכים הוא החוק למען נגישות הנכה בישראל, על פיו כל מבנה ציבורי חייב לכלול אמצעי גישה לנכים. 

אדם עם נכות בישראל זכאי לזכויות רבות בהתאם למצבו: תו חנייה לנכה לשם הניידות והנוחות, הקלות בתשלומי ארנונה, פטור ממס הכנסה, הנחה לתשלום בתחבורה ציבורית, זכויות מול כל גוף ממשלתי, הנחות שונות בכל משרד ממשלה, אגרות לימוד, קבלת סיוע בניידות, חברות סיעוד, מרכזי מגורים לשם עזרה במגורים עצמאיים והטבות וזכויות אחרות. 

קיימות פעילויות פנאי מגוונות לנכים, כגון חוגי ריקוד, ספורט נכים ועוד. ארגונים ועמותות רבים מקיימים פעילויות אתגריות עבור נכים ומאפשרים להם להתבטא דרך אמנות, מוזיקה ועוד.

==לקריאה נוספת==
* רימרמן, א. 1986. "ליקוי, נכות ומוגבלות: דילמות והבהרות מושגיות". חינוך מיוחד ושיקום, 1, עמ' 25-32.

==קישורים חיצוניים==
* [https://archive.today/20130423094443/www.btl.gov.il/benefits/Disability/pages/%D7%96%D7%9B%D7%95%D7%99%D7%95%D7%AA%D7%99%D7%94%D7%9D%20%D7%A9%D7%9C%20%D7%9E%D7%A7%D7%91%D7%9C%D7%99%20%D7%A7%D7%A6%D7%91%D7%AA%20%D7%A0%D7%9B%D7%95%D7%AA%20%D7%9B%D7%9C%D7%9C%D7%99%D7%AA%20%D7%91%D7%9E%D7%95%D7%A1%D7%93%D7%95%D7%AA%20%D7%A9%D7%95%D7%A0%D7%99%D7%9D.aspx נכות - זכויותיהם של מקבלי קצבת נכות כללית במוסדות שונים], באתר הביטוח הלאומי

==הערות שוליים==

קטגוריה:שיקום
אלבינה, דוניה וקטינקא

חתימת החוזה להקמת בניין ימקא ירושלים, בקצה הימני של התמונה - קטינקא ואלבינה
אלבינה, דוניה וקטינקא, חברה קבלנית לבניין בירושלים, הייתה שותפות שהתקיימה מ-1928 ועד 1948 בירושלים והקימה כמה ממבני הציבור הידועים בעיר. החברה עסקה גם בבניין מחוץ לתחומי ירושלים.

מנהל החברה ובעל השליטה היה איש העסקים הערבי-נוצרי ג'וזף פסקל אלבינה אליו חברו מהנדסי הבניין ברוך קטינקא וטוביה דוניה (גיסו של חיים ויצמן).

מן המבנים הנודעים שהקימו ימק"א ירושלים (1926–1933), בניין הדואר המרכזי (1938) ומלון פאלאס (1928-1929) שנבנה בממילא לעצירת התפתחות השכונות היהודיות בעיר, בשירותו של המופתי של ירושלים, חאג' אמין אל-חוסייני ואת ביתו של המופתי בשכונת שייח' ג'ראח. 

כשפורסם המכרז להקמת מלון פאלאס רצו קטינקא ודוניה להגיש הצעה. עם זאת הם חששו שעובדת היותם יהודים תמנע מהם לזכות בו. לשם כך חברו לקבלן המוסלמי עוואד כדי להחליש מעט את אופייה היהודי של חברת הבנייה שלהם ועוואד נרשם כשותף במקום אלבינה (שהמשיך להיות בעל השליטה בחברה). 

בעיצומו של המרד הערבי הגדול ניהלו את הקמת שדה התעופה הבינלאומי בלוד, שהוקם בעבודה משותפת של כשש מאות עובדים יהודים, נוצרים ומוסלמים.

על אף שדוניה נהרג ב-1938 השאירו השותפים את שמו בשם החברה.

==לקריאה נוספת==
* משה חננאל, הירושלמים, עמוד 45
* 

קטגוריה:ירושלים: היסטוריה
קטגוריה:חברות נדל"ן ובנייה ישראליות
קטגוריה:המנדט הבריטי: כלכלה
קטגוריה:ישראל: חברות שהוקמו ב-1928
אוקק בלגרד

או.ק.ק בלגרד (בסרבית: Омладински Kошарка Kлуб מועדון כדורסל הנוער) היא קבוצת כדורסל סרבית מהעיר בלגרד, המשחקת בליגת העל הסרבית.

== היסטוריה ==
המועדון הוקם בשנת 1945 ביוזמת איגוד עובדי המתכת של יוגוסלביה, תחת השם "KK Metalac" (מתכת) והשתתפה בליגה היוגוסלבית, ובהמשך בליגה הסרבית לאחר התפרקותה של יוגוסלביה. בשנת 1950, השתנה שם המועדון ל"KK BSK" ובשנת 1958 הוסב שמו ל"OKK Beograd", אותו הוא שומר עד היום.

האולם הביתי של הקבוצה הוא: "היכל שומיצה", המכיל 2,000 מקומות. אך במשחקים בינלאומיים הקבוצה עוברת לשחק ב"היכל פיוניר", המכיל 5,878 מקומות ישיבה.

ב-2 ביוני 1969 נהרג בתאונת דרכים ליד סרייבו הכדורסלן הסרבי רדיבוי קוראץ' שגדל בקבוצה, ועל שמו נקרא גביע קוראץ', שהקבוצה זכתה להתמודד בגמר הראשון שלו ולהפסיד לקבוצת לוקומוטיב זאגרב.

הקבוצה השתתפה בעבר בליגה הבלקנית.

== תארים והישגים ==
*הליגה היוגוסלבית:
**אליפות (4): 1958, 1960, 1963, 1964
**מקום שני: 1962
*הגביע היוגוסלבי/סרבי:
**זכייה (3): 1960, 1962, 1993
**גמר: 1959
*גביע אירופה לאלופות:
**מקום שלישי: 1959, 1964, 1965
*גביע קוראץ':
**גמר: 1972

== קישורים חיצוניים ==

* 
קטגוריה:בלגרד: קבוצות כדורסל
סמל כובע

סמל כומתה של חיל השריון
סמל כובע הוא סמל או סיכת מתכת שמחוברת לכובע או כומתה, ומתאר השתייכות ארגונית של הלובש אותו. סמל כובע מקובל בצבא ובכוחות הביטחון, ולעיתים גם במדים של גופים אזרחיים. 

בצה"ל סמל כובע מייצג את החיל אליו משתייך החייל. סמל כובע נכלל גם במדים של משטרת ישראל, שירות בתי הסוהר, משמר הכנסת ושירותי כבאות והצלה. ארגונים אזרחיים שבהם כוללים המדים גם סמלי כובע הם, לדוגמה, חברות התחבורה הציבורית אגד ודן, חברות שמירה.

==היסטוריה==
במאה ה-18 התחילו להשתמש בסרטים או פיסות בד צבעוניות (לרוב בצורת עיגול) על כובעים או על שיער. המטרה הייתה סימול השתייכות פוליטית, מדינית או דרגה צבאית.<br />
בצרפתית קיימת מילה מיוחדת cocardes (נוצות תרנגול) שמתייחסת לסוג זה של סמל כובע.

==ראו גם==
* תגי כובע בצה"ל

== קישורים חיצוניים ==

קטגוריה:ביגוד צבאי, דרגות ואותות
היעלמות אלכסנדרה ברנדט

אלכסנדרה (סשה) ברנדט (נולדה ב-8 בדצמבר 1984) היא אישה ישראלית אשר נעלמו עקבותיה בעת שהייתה ילדה בת 10. זה הוא מן המפורסמים שבמקרי ההיעדרות הבלתי מפוענחים במדינת ישראל.

== רקע ==
בשנת 1992 ברנדט עלתה לישראל עם הוריה ואחותה הקטנה מאוקראינה, כחלק מהעלייה ההמונית לאחר התפרקות ברית המועצות. המשפחה התגוררה ברמת גן, ובשנת 1993 הוריה פתחו בהליכי גירושין. 

== פרשת היעלמותה ==
ב-24 בנובמבר 1994 ברנדט נראתה לאחרונה בשעה 14:00 בצהריים בגן ציבורי שנקרא "גן דוד המלך" ליד בי"ס זומר ברמת גן בו למדה. עדויות שונות טוענות כי ראו אותה עם אדם מבוגר ליד בית הספר ומשם לא נראתה.

המשטרה חקרה הן את בני המשפחה והן גורמי פשע שונים בחשד לאחריות להיעלמה, אך לא העלתה שום ממצא בעל משמעות. בין השאר נחקר ב-2003 עבריין המין אורן קורידו, שביוזמתו סיפר כי הוא אנס ורצח אותה, אולם התברר שהוא נתן עדות שקר. גם המשפחה ניסתה להפעיל חוקרים פרטיים שימצאו פרטים שיעידו על גורלה של ברנדט, אך לשווא. המשפחה העלתה תיאוריה כי ברנדט נחטפה למזרח אירופה כחלק ממעגל סחר בנשים אך טענות אלו נדחו על ידי המשטרה.

=== ניסיונות זיהוי ===
בפברואר 2013, כמעט 20 שנה לאחר שנראתה בפעם האחרונה, פנתה אחותה של אלכסנדרה למשטרה לאחר שאמה, תהילה, טענה כי נתקלה בה במקרה במהלך אירוע משפחתי ברמת גן. האישה בה נתקלה, ממשפחה חרדית מאשדוד, הכחישה נחרצות שהיא בתה הנעדרת, וטענה כי אין לה קשר אליה. לאחר התערבות המשטרה, האישה הסכימה לעבור סדרת בדיקות שיוכיחו את טענתה כי היא לא אלכסנדרה ברנדט, אך לאחר שתהילה ברנדט סירבה לבצע בדיקת סמני DNA שיבדקו את הקשר בניהן, הוחלט שבדיקות ייעשו מול הדגימה של אחותה הקטנה של אלכסנדרה, יוליה (לילך) ברנדט. הבדיקות מצאו באופן חד משמעי כי האישה איננה ברנדט.

==קישורים חיצוניים==
* [http://www.police.gov.il/anonymousandmissing/MissingPersonesFull.aspx?id=59&idNumber=160/94 דף הנעדרת של ברנדט] באתר משטרת ישראל
* 
* 
* 
* 

==הערות שוליים==

קטגוריה:ישראלים נעדרים
קטגוריה:עולות בשנות ה-1990
קטגוריה:עולים בשנות ה-1990
קטגוריה:ילדות בישראל
קטגוריה:ילדים שנעלמו
קטגוריה:נולדים על פי ויקינתונים
קטגוריה:נפטרים על פי ויקינתונים
קטגוריה:רמת גן: היסטוריה
קטגוריה:1994 בישראל
מרטון צ'וקאש

מרטון פול צ'וֹקַאש (באנגלית: Marton Paul Csokas; נולד ב-30 ביוני 1966) הוא שחקן קולנוע ניו זילנדי, התפרסם בתפקידים ראשיים בסרטים "XXX","ממלכת גן עדן", "איאון פלקס" ו"נקודת שוויון".

== ביוגרפיה ==
מרטון צ'וקאש נולד בעיר אינברקרגיל שבניו זילנד. אימו מרגרט היא אחות ואביו מרטון הוא מהנדס מכונות. מוצאו של אביו הונגרי ומוצאה של אימו אנגלי, אירי ודני.
צ'וקאש החל ללמוד משחק באוניברסיטת קנטרברי שבכרייסטצ'רץ' ולאחר מכן הועבר לבית הספר למשחק הלאומי של ניו זילנד שבuולינגטון.

== קריירה ==
צ'וקאש החל את דרכו כשחקן באופרת הסבון הניו זילנדית "רחוב שורטלנד" ובתיאטרון, התגלה בשנת 1996 בהפקתו של פיטר ג'קסון "ג'קי בראון גאון" ובדרמה הרומנטית "אנגלית שבורה".
שיחק בתחילת דרכו במותחן האוסטרלי "מסיכת הקוף" ובעשרה פרקים בסדרה "זינה הנסיכה הלוחמת" בתפקיד שר המלחמה בוריאס איתו משתפת הלוחמת זינה (לוסי לולס) פעולה.

בשנת 2001 ערך את הופעת הבכורה שלו בהפקה הוליוודית גדולה, "שר הטבעות: אחוות הטבעת" בתור בן הלילית הלורד סלבורן, בעלה של בת המלוכה גלדריאל (קייט בלאנשט).
ב-2002 כבר פרץ צ'וקאש בתפקיד הראשי של יורגי, המיליטנט העשיר הזומם להשמיד את בירות אירופה בסרט הפעולה "XXX".
ב-2003 חזר לתפקיד סלבורן בסרט "שר הטבעות: שיבת המלך" ושיחק בתור מר סמית' רוצח סדרתי אוסטרלי בקומדיית הפשע "קנגורו ג'ק".

ב-2004 הופיע במותחן הריגול "זהות במלכודת" בתפקיד ג'רדה, רוצח שכיר בו נאבק ג'ייסון בורן (מאט דיימון).
ב-2005 שיחק בסרט הפעולה "איאון פלקס" בתפקיד טרבור גודצ'יילד, מושל העיר ברגנה ואויבה של המורדת איאון פלקס (שרליז ת'רון), השתתף בנוסף בדרמה ההיסטורית של רידלי סקוט "ממלכת גן עדן" בתור מלך ירושלים גי דה ליזיניאן.

ב-2010 גילם את דמותו של צ'ארלס קינגסלי אביה של אליס (מיה וסיקובסקה) בסרטו של טים ברטון "אליס בארץ הפלאות".

ב-2013 שיחק בסדרת הטלוויזיה "חוצה את הקווים".

בשנת 2017 שיחק בסרטו הביוגרפי של פיטר לנדסמן, "האיש שהפיל את הבית הלבן", בכיכובו של ליאם ניסן.

בשנת 2021 שיחק בתפקיד ראשי לצד שארלוט רמפלינג וג'ורג' פרייר בסרט הקולנוע "Juniper".

== חיים אישיים ==
לצ'וקאש אזרחות כפולה, ניו זילנדית והונגרית. הוא ניהל מערכת יחסים עם השחקנית הצרפתייה אווה גרין אותה הכיר על סט הסרט "מלכת גן עדן", והם נפרדו לאחר ארבע שנות זוגיות.

== פילמוגרפיה נבחרת ==
* ג'קי בראון גאון (1996)
* אנגלית שבורה (1996)
* מסכת הקוף (2000)
* שר הטבעות: אחוות הטבעת (2001)
* ימי מוסך (2002)
* "XXX" (2002)
* מלחמת הכוכבים - פרק 2: מתקפת המשובטים (2002)
* שר הטבעות: שיבת המלך (2003)
* מכונת זמן (2003)
* קנגורו ג'ק (2003)
* זהות במלכודת (2004)
* אווילנקו (2004)
* איאון פלקס (2005)
* ממלכת גן עדן (2005)
* שחרור בעורף האויב (2005)
* השיגעון שבאהבה (2005)
* רומולוס, אבא שלי (2007)
* אליס בארץ הפלאות (2010)
* העץ (2010)
* South Solitary (2010)
* החוב (2011)
* בית החלומות (2011)
* מהלך גורלי (2013)
* נקודת שוויון (2014)
* ספיידרמן המופלא 2 (2014)
*לשרוף את התוכניות שלך (2016)
* לאבינג (2017)
* Voice from the Stone (2017)
* האיש שהפיל את הבית הלבן (2017)
* Juniper (2021)
* שבלייה (2023)
* עצמאי בשטח (2023)
* Cuckoo (2024)
* Prizefighter: The Life of Jem Belcher (TBA)
* Sleeping Dogs (TBA)

=== טלוויזיה ===
* פלקון (2012)
* קלונדייק (2014)
*בני החירות (2015)
*אדמת הפקר (2015–2017)
* המאורות (2020)

== קישורים חיצוניים ==

==הערות שוליים==

קטגוריה:שחקני קולנוע וטלוויזיה ניו זילנדים
קטגוריה:מדבבים ניו זילנדים
קטגוריה:ילידי 1966
פול בנקס

בנקס, 2005
פול ג'וליאן בנקס (באנגלית: Paul Julian Banks; נולד ב-3 במאי 1978) הוא זמר אנגלי-אמריקאי, סולן להקת אינטרפול. בנקס הוא גם אומן סולו שידוע תחת השם ג'וליאן פלנטי.

==ביוגרפיה==
בנקס נולד בעיירה קלאקטון-און-סי שבמחוז אסקס, אנגליה. כשהיה בן שלוש, עזבה משפחתו את אנגליה ועברה לבלומפילד הילס, שבמישיגן, ולאחר מכן לספרד, שם למד בבית הספר האמריקאי של מדריד. לאחר מכן עזב אביו למקסיקו, שם גם למד בנקס בתיכון אמריקאי, בו השתתף בהפקות תיאטרון, וגילם את התפקיד הראשי במחזמר סאות' פאסיפיק.

לאחר התיכון, למד בנקס באוניברסיטת ניו יורק אנגלית וספרות השוואתית. לאחר סיום לימודיו עבד כעורך במגזינים Gotham ו-Interview. לאחר מכן עבד בהזנת נתונים ובבית קפה, כדי להקדיש יותר זמן למוזיקה.

בניגוד לצליל המלנכולי של אינטרפול, בנקס היה מעריץ של מוזיקת היפ-הופ מאז שהיה בכיתה ז'. הוא עבד בתור די.ג'יי היפ-הופ, תחת הכינוי DJ Fancypants.

==אינטרפול==
בנקס הצטרף לאינטרפול בקיץ של שנת 1997, כשנתקל בדניאל קסלר, אותו פגש קודם לכן בתוכנית לימודים בפריז. תחילה כשהתבקש להצטרף לאינטרפול, בנקס סירב, אך לאחר שהקשיב לקלטת עם מוזיקה שלהם, החליט להצטרף.

הקול של בנקס, סגנון השירה שלו וכתיבת המילים מושווים באופן תדיר לאיאן קרטיס, סולן להקת ג'וי דיוויז'ן. בנקס לעומת זאת הצהיר, כי הוא אינו מנסה לחקות את האומנים הגדולים שהשפיעו עליו, כי הוא פשוט לא יוכל לעמוד בכך. ().

בשנים 2002–2010, הוציאו בנקס ואינטרפול ארבעה אלבומי אולפן.

==פרויקט סולו==
באוגוסט 2009, בנקס הוציא אלבום סולו תחת הכינוי ג'וליאן פלנטי. האלבום נקרא Julian Plenti Is... Skyscraper. בנקס אמור להוציא בשנת 2012 אלבום נוסף שיקרא "like Julian Plenti".

==דיסקוגרפיה==
אינטרפול
*2002- Turn On the Bright Lights
*2004- Antics
*2007- Our Love to Admire
*2010- Interpol

סולו
*2009- Julian Plenti Is... Skyscraper
*2012- Banks

== ראו גם ==
* אינטרפול

== קישורים חיצוניים ==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים אמריקאים
קטגוריה:זמרים בריטים
קטגוריה:מוזיקאי רוק אלטרנטיבי
קטגוריה:אמריקאים שנולדו ב-1978
מרקורי (חברה)

מרקורי אינטראקטיב קורפוריישן (באנגלית: Mercury Interactive Corporation) הייתה חברת תוכנה ישראלית שעסקה בפיתוח ושיווק פתרונות לבדיקה אוטומטית של תוכנה ואופטימיזציה של טכנולוגיה לעסקים (BTO). מרקורי נמכרה בשנת 2006 לחברת היולט פקארד תמורת 4.5 מיליארד דולר.

==היסטוריה==
מרקורי נוסדה בשנת 1989 על ידי אריה פיינגולד, שהקים קודם לכן את החברות דייזי סיסטמס (Daisy Systems) ורדי סיסטמס בארצות הברית, וחברה ישראלית בשם מדיקום. בשובו לישראל הקים בשנת 1989 את חברת מרקורי אינטראקטיב קורפוריישן והפך אותה למובילה עולמית בתחום הבדיקות האוטומטיות של תוכנה ולאחת החברות הישראליות המצליחות ביותר בעולם. בשיאה החברה מנתה כ 1000 עובדים, והחזיקה מרכז פיתוח גדול ביהוד. בשנת 1993 הונפקו מניות החברה בבורסת הנאסד"ק. בשנת 1998 הרחיבה את סל המוצרים שלה ונכנסה לתחום חדש, ניהול ביצועי היישומים (APM). ובשנת 1999 החלה לספק פתרונות גם לשוק הטלקום. בשנת 2002 הכריזה על תפנית אסטרטגית בעסקיה: התמקדות בפתרון מלא לבדיקה ולשיפור של התהליכים העסקיים הממוחשבים בארגון, על מנת להיהפך לתקן בתעשיית ה-IT. בשנת 2004 קיצרה החברה את שמה ל"מרקורי" מ"מרקורי אינטראקטיב קורפוריישן" ורכשה את הדומיין Mercury.com תמורת 1.1 מיליון דולר. 

בשנת 1997 נתמנה אמנון לנדן למנכ"ל מרקורי, ובשנת 1999 נתמנה גם ליושב ראש. בנובמבר 2005 הועזב מתפקידו בעקבות מעורבותו בפרשת הבקדייטינג, ובמקומו התמנה טוני זינגלה למנכ"ל החברה וגיורא ירון ליושב ראש. מרקורי סיימה את שנת 2005 עם הכנסות של כ-843 מיליון דולר, אך עם הפסד של כ-100 מיליון דולר, לאחר שנאלצה לתקן לאחור את דו"חותיה לשנים קודמות, בעקבות שערוריית האופציות בחברה. בשנת 2006, זמן קצר לפני מכירתה, הגיעה לקצב הכנסות של כמיליארד דולר בשנה. 

לאחר מכירת החברה לחברת HP מוצריה שולבו במערכת OpenView Internet Services. החברה הפכה לחטיבת התוכנה של קבוצת HP, ושלושה בנייני המשרדים שלה באזור התעשייה ביהוד היו למרכז פיתוח התוכנה הגדול ביותר שלה. בשיאו העסיק המרכז 1,300 עובדים. בספטמבר 2016 הודיעה חברת מיקרו פוקוס הבריטית על כוונתה לרכוש את חטיבת התוכנה של HP. הרכישה הושלמה בספטמבר 2017, זמן קצר אחר כך פיטרה מיקרו פוקוס כשליש מהעובדים בישראל.

==מוצרים עיקריים==
* LoadRunner
* QuickTest
* Quality Center
* SiteScope

==מתחרים עיקריים==
* BMC Software
* IBM
* CA טכנולוגיות
* מיקרוסופט

==קישורים חיצוניים==
* 

==הערות שוליים==

קטגוריה:חברות תוכנה ישראליות
קטגוריה:חברות ישראליות שעשו אקזיט
קטגוריה:היולט פקארד
קטגוריה:שלוחות בישראל של תאגידים רב-לאומיים
קטגוריה:יהוד-מונוסון: חברות
קטגוריה:חברות ישראליות שנסחרו בנאסד"ק
קטגוריה:ישראל: חברות שהוקמו ב-1989
בן ניקולסון

"1934 (relief)" מאת ניקולסון; מוצג ב[[מוזיאון טייט מודרן]]
בנג'מין לאודר "בן" ניקולסון (אנגלית: Benjamin Lauder "Ben" Nicholson; ) היה צייר אנגלי, אשר צייר בסגנון האבסטרקטי.

== ביוגרפיה ==
ניקולסון נולד בדנהאם שבבקינגהאמשייר. אביו, ויליאם ניקולסון היה צייר וכן גם אמו מייבל פרייד. לבן היו שלושה אחים, בהם הארכיטקט כריסטופר ניקולסון והציירת ננסי ניקולסון. בשנת 1896 עברה המשפחה ללונדון שם למד ניקולסון בבית ספר יסודי ואחר כך למד בפנימיה בתיכון. בין השנים 1910 ל-1914 למד אמנות ב-Slade School of Fine Art. 

בשנת 1904, נפגש עם המחזאי ג'יימס מתיו ברי, אשר השתמש באחד מציוריו של ניקולסון לכרזה למחזה הנודע פיטר פן.

ניקולסון לא גויס לצבא במלחמת העולם הראשונה עקב מחלת האסתמה ממנה סבל. בשנת 1917 נסע לניו יורק לניתוח בשקדים וחזר לאנגליה שנה לאחר מכן.

בשנת 1922 הציג לראשונה תערוכה של אמנות פיגורטיבית בלונדון. בהמשך החל להיות מושפע מסגנון הקוביזם ואחר כך מסגנון הפרימיטיביזם של אנרי רוסו. בלונדון הושפע מהפסלת ברברה הפוורת' (שלה ינשא) ומהפסל הנרי מור. בנסיעתו לפריז נפגש עם הצייר פיט מונדריאן אשר השפיע על יצירתו לכיוון האבסטרקטי ועם פיקאסו.

ניקולסון נישא שלוש פעמים. נישואיו הראשונים היו לווינפרד רוברטס ב-1920. לזוג היו שלושה ילדים והם התגרשו בשנת 1938. באותה שנה נישא לאמנית ברברה הפוורת', נישואים שהחזיקו מעמד עד שנת 1951. בשנת 1957 נישא לפליסיטס וולגר, צלמת גרמנית, ממנה התגרש בשנת 1977.

== קישורים חיצוניים ==

* [http://www.tate.org.uk/servlet/ArtistWorks?cgroupid=999999961&artistid=1702&page=1 בן ניקולסון] באוסף של מוזיאון טייט
* 
* 

קטגוריה:ציירים בריטים
קטגוריה:בריטים שנולדו ב-1894
קטגוריה:בריטים שנפטרו ב-1982
קטגוריה:מונצחים בשלט כחול של ארגון המורשת האנגלית
פנחס נוי

פנחס (אלוש) נוי (ניידיק) (20 באפריל 1935 – 18 בנובמבר 2016) היה קצין צה"ל בדרגת אלוף-משנה, בעל עיטור הגבורה על פועלו במבצע שומרון.

== קורות חייו ==
פנחס נוי נולד בעיר לודז' שבפולין ב-1935 בשם פנחס ניידיק. בשנת 1936, בגיל שנה, עלה עם משפחתו לארץ ישראל, גדל ולמד בחיפה. היה חבר בארגון הצופים העבריים והתגייס לנח"ל ב-1953. לאחר מכן התנדב לצנחנים. ב-10 באוקטובר 1956 השתתף ב"מבצע שומרון", פעולת התגמול שמטרתה פיצוץ בניין משטרת קלקיליה בעקבות רצח שני פועלים יהודים מאבן יהודה. נוי שהיה סגן מפקד פלוגה בגדוד 88, הנח"ל המוצנח, שימש במבצע כמפקד מחלקת החיפוי. בעקבות לחימתו בפעולה זכה לעיטור הגבורה.

בתיאור המעשה נכתב:

במלחמת סיני לחם עם חטיבת הצנחנים והשתתף בכיבוש מוצב ביר תמד ושארם א-שייח'. לאחר מכן עבר לחטיבת גולני, שירת כקצין המודיעין של החטיבה במהלך מבצע סנונית ושימש סגן מפקד גדוד 12. ב-1963 מונה לנספח בצבא הבריטי במזרח אפריקה והשתתף במשך שנתיים באימון צבאות אוגנדה, קניה וטנזניה.

במלחמת ששת הימים פיקד על גדוד 13 של חטיבת גולני, נלחם בקרבות כיבוש רמת הגולן, היה הראשון שהניף את דגל ישראל בקוניטרה ובכוח הפושט על הר החרמון ומיקום מוצב החרמון הישראלי. לאחר המלחמה עסק הגדוד בפיקודו בפינוי תחמושת סורית וספג 11 הרוגים באסון בית המכס העליון. בספטמבר 1968 פיקד על פשיטה מוסקת על מחנה ארגון א-סאעקה בלבנון. בשנים 1968–1969 שירת כסגן מפקד חטיבה 820 ברמת הגולן, לאחר מכן הדריך במכללה הבין-זרועית לפיקוד ולמטה. ב-1972 מונה לקצין אג"ם של אוגדה 146.

בספטמבר 1973 מונה למפקד חטיבה 275, החטיבה המרחבית הצפונית בסיני, שמפקדתה ישבה במחנה בלוזה. בפרוץ מלחמת יום הכיפורים כללה החטיבה בפיקודו את גדוד 9 בפיקודו של יום-טוב תמיר, וכוחות מגדוד חי"ר 68 של חטיבת ירושלים שאיישו את מעוזי קו בר-לב: "בודפשט", "אורקל", "לחצנית", "דרורה", "כתובה", "מילאנו" ו"מפרקת". במהלך הקרבות עבר הפיקוד על הגזרה לקלמן מגן.

לאחר המלחמה עבר הסבה לשריון. ב-1975 מונה למפקד חטיבת עודד.

נוי השתחרר מצה"ל ב-1980 לאחר 27 שנות שירות בדרגת אלוף-משנה. במלחמת לבנון הראשונה שירת במילואים כסגן מפקד אוגדה.

היה נשוי בשנית לשחקנית אביבה מרקס. מאשתו הראשונה נולדו לו שלושה ילדים.

== קישורים חיצוניים ==
* 
* 
* 
* [http://singalovski.ort.org.il/additionals_sites/alosh/index.html אתר מידע על פנחס נוי]
* עדות פנחס נוי בפני ועדת אגרנט, באתר ארכיון צה"ל ומערכת הביטחון: [http://archivesdocs.mod.gov.il/Agranat2/אלמ%20פנחס%20נוי%20-%20מחט%20275%20-%201/index.html חלק א], [http://archivesdocs.mod.gov.il/Agranat2/אלמ%20פנחס%20נוי%20-%20מחט%20275%20-%202/index.html חלק ב']
* 
* 
* 

קטגוריה:ישראלים ילידי פולין
קטגוריה:בוגרי תנועת הצופים בישראל
קטגוריה:חברי גרעיני נח"ל
קטגוריה:אלופי-משנה בצה"ל
קטגוריה:מעוטרי צה"ל בפעולות התגמול
קטגוריה:מפקדי גדודים במלחמת ששת הימים
קטגוריה:מפקדי חטיבת עודד
קטגוריה:מפקדי חטיבות במלחמת יום הכיפורים
קטגוריה:מפקדי חטיבות מרחביות
קטגוריה:מפקדי גדודים בחטיבת גולני
קטגוריה:מעוטרי עיטור הגבורה
קטגוריה:חיילי חיל הרגלים במלחמת סיני
קטגוריה:ישראלים שנולדו ב-1935
קטגוריה:ישראלים שנפטרו ב-2016
קטגוריה:חיילי חיל הרגלים במלחמת ששת הימים
גוגל לונאר אקס פרייז

סמליל התחרות
גוגל לונאר אקס פרייז (באנגלית: Google Lunar X PRIZE) הייתה תחרות אשר נוהלה על ידי ארגון XPRIZE ומומנה על ידי חברת גוגל. הזוכה בתחרות יהיה "הצוות הראשון שינחית בבטחה על פני הירח רובר רובוטי שינוע למרחק של 500 מטר וישדר תמונות ונתונים חזרה אל כדור הארץ".

לפחות 90% מהמימון של כל צוות היה חייב להגיע מגופים פרטיים, אך לא הייתה הגבלה על גובה המימון הפרטי. לתחרות נרשמו 34 צוותים מכל העולם, אך עם הזמן מספרם הלך וירד עד שנותרו רק כ־8 צוותים שאכן מתכוונים לשגר חללית לירח. עד סוף 2016 השיגו 5 צוותים הסכמי שיגור מאושרים ועלו לשלב הגמר של התחרות.

הצוותים היו מחויבים לשגר עד סוף שנת 2017. באוגוסט 2017 ניתנה הארכה נוספת עד סוף מרץ 2018. ב־23 בינואר 2018 הודיעה קרן XPRIZE שכיוון שאף אחד מהצוותים שנותרו בתחרות אינו ערוך לשגר חללית אל הירח עד המועד האחרון שנקבע (ה־31 במרץ 2018), התחרות למעשה הסתיימה ללא אף מנצח.

בתחרות השתתפה גם קבוצה ישראלית הנקראת SpaceIL והיא הייתה האחרונה להירשם לתחרות, אך הראשונה לחתום על הסכם שיגור, עם חברת SpaceX האמריקאית. השיגור יועד לשנת 2017 אך נדחה לשנת 2019. הגשושית הישראלית "בראשית" שוגרה ב־22 בפברואר 2019. ביום ו' בניסן ה'תשע"ט, 11 באפריל 2019, הגשושית התרסקה על פני הירח בעקבות תקלה.

ב־28 במרץ 2019 הודיע ארגון XPRIZE על השקת פרס "Moonshot Award" בסך מיליון דולר לנחיתה על הירח. על אף שהגשושית בראשית נכשלה בכך, ארגון XPRIZE הודיע ש־SpaceIL תקבל מיליון דולר.

== פרסים ==
הפרס הראשון בתחרות היה 20 מיליון דולר לצוות הראשון שיבצע את המשימה בהצלחה. הצוות השני היה אמור לזכות ב־5 מיליון דולר.

פרסים נוספים בסכום כולל של 5 מיליון דולר היו אמורים להיות מחולקים לצוותים שיצליחו ראשונים במשימות בונוס:
* בונוס מורשת - לשדר תמונה ווידאו של פריט תרבותי היסטורי בירח.
* בונוס מים - לאתר הוכחה חד־משמעית להימצאות מים על הירח.
* בונוס מרחק - לנוע למרחק של לפחות 500 מטרים מנקודת הנחיתה. התנועה עשויה להתבצע על פני הירח, מעליהם או מתחתם.
* בונוס הישרדות - לתפעל את הרובוט מרחוק בשני ימי ירח נפרדים או במילים אחרות לשרוד לילה ירחי (שנמשך 14 ימים ארציים).
* בונוס גיוון - בו יזכו צוותים מגוונים מבחינת לאום, מגדר, מוצא אתני וכדומה.

בסך הכל, שוויו של הפרס המרבי היה 30 מיליון דולר.

== הצוותים המתחרים ==
Rovey, אחד הרובוטים המשתתפים בתחרות
להלן הצוותים שהגיעו לשלב הגמר בתחרות:
{| class="wikitable"
!שם קבוצה
!שם חללית
|-
|SpaceIL

|בראשית (Beresheet)
|-
|Moon Express

|MoonEx-1
|-
|Synergy Moon
בין-לאומי
|Tesla
|-
|Team Indus

|HHK1
|-
|Hakuto

|Zerke
|}

הקבוצה הישראלית SpaceIL בנתה חללית שתשקול כ־585 ק"ג, שלא מצוידת בגלגלים אלא תנסה לנוע באמצעות המנוע שלה - דהיינו להשתגר מפני הירח ולנחות שוב במרחק כמה ק"מ מאתר הנחיתה הראשון. השיגור היה על גבי פאלקון 9.

אחת הקבוצות שהמשיכו לבנות את החללית לאחר סגירת התחרות הייתה SpaceIL, זו הקבוצה הראשונה ששיגרה את החללית בתאריך 22 בפברואר 2019, בשעה 3:45 לפי שעון ישראל, מקייפ קנוורל בפלורידה.

ב־11 באפריל 2019 כשעה לאחר ההתרסקות, הודיעה Google Lunar X PRIZE בטוויטר כי בכוונתה להעניק פרס של מיליון דולר לצוות SpaceIL על ההישג שלהם כקבוצה פרטית להבאת הגשושית למסלול סביב הירח.

== קישורים חיצוניים ==

* 

== הערות שוליים ==

קטגוריה:תחרויות מדע וידע
קטגוריה:תחרויות רובוטיקה
קטגוריה:גוגל
קטגוריה:רוברים
קפטן אמריקה (סרט, 1990)

קפטן אמריקה (באנגלית: Captain America) הוא סרט גיבורי-על אמריקאי שיצא לראשונה לאקרנים בבריטניה ב-14 בדצמבר 1990, המבוסס על דמויות המופיעות בחוברות הקומיקס קפטן אמריקה של חברת מארוול קומיקס.

את הסרט ביים אלברט פיון והפיק, בין היתר, מנחם גולן ומככבים בו מאט סלינג'ר, רוני קוקס, סקוט פאולין, נד ביטי, דארן מק'גאוין, פרנצ'סקה נרי בין היתר.

== תקציר העלילה ==
במהלך שנות ה-30 של המאה ה-20 באיטליה הפשיסטית נחטף ילד ממשפחתו לצורך פרויקט צבאי ניסיוני אשר במהלכו הילד הופך ללוחם בעל יכולות על-אנושיות בשם הגולגולת האדומה.

כעבור שבע שנים, במהלך מלחמת העולם השנייה סטיב רוג'רס (מגולם על ידי מאט סלינג'ר), סטודנט אמריקני שברירי וחלש אשר נמצא לא כשיר להתגייס לצבא האמריקני, מתנדב להשתתף בפרויקט "מבצע: לידה מחדש" אשר מטרתו לפתח את האמצעים ליצירתם של חיילים נעלים מבחינה פיזית במטרה לעזור במאמץ המלחמתי. רוג'רס מקבל נסיוב מיוחד אשר הופך אותו לחייל על בעל יכולות על-אנושיות אשר מכונה בשם "קפטן אמריקה".

רוג'רס נשלח לגרמניה כדי להביס את הגולגולת האדומה (מגולם על ידי סקוט פאולין), יד ימינו של אדולף היטלר אשר מתכנן לשגר טיל גרעיני אל עבר הבית הלבן.

לאחר עימות עם הגולגולת האדומה, קפטן אמריקה משוגר יחד עם הטיל הגרעיני לעבר הבית הלבן אך מצליח להסיט אותו ברגע האחרון, צפונה לעבר אלסקה, שם הטיל מנוטרל אך קפטן אמריקה קופא בתוך קרחון.

ארבעים שנה לאחר מכן צוות חוקרים מאתר את קפטן אמריקה ומצליח להחיות אותו. קפטן אמריקה מגלה כי כעת עליו למנוע מהגולגולת האדומה מלחטוף את נשיא ארצות הברית.

==צוות השחקנים==
* מאט סלינג'ר - סטיב רוג'רס/קפטן אמריקה
* רוני קוקס - הנשיא טום קימבל
* סקוט פאולין - טאדציו דה סאנטיס/הגולגולת האדומה
* נד ביטי - סם קולאווץ
* דארן מק'גאוין - גנרל פלמינג
* מייקל נורי - לוטננט קולונל לואיס
* קים גילינגהאם - ברניס סטיוארט/שרון
* מלינדה דילון - גברת רוג'רס
* ביל מומי - גנרל פלמינג הצעיר
* פרנצ'סקה נרי - ולנטינה דה סאנטיס
* קרלה קאסולה - ד"ר מריה וואסלי
* מאסימיליו מאסימי - טאדציו דה סאנטיס הצעיר
* ג'ק פרנטיס - ג'ק

== הפקה ==
הצילומים החלו במהלך שנת 1989 והושלמו בשנת 1990. אף על פי כן, לאחר שגרסה ראשונית של הסרט הוצגה בפני קבוצת בדיקה הוחלט להוסיף פעלולים נוספים לסרט.

הסרט היה מיועד במקור לצאת לאקרנים בקיץ 1990, במהלך יום השנה ה-50 ליציאתו לשווקים של הגיליון הראשון בסדרת קפטן אמריקה. אף על פי כן, יצאתו הרשמית של הסרט לאקרנים בארצות הברית התעכבה במשך קרוב לשנתיים. במהלך השנים 1990 עד 1992 הסרט יצא לאקרנים במספר מדינות ברחבי העולם. לבסוף הוחלט להוציא את הסרט לשווקים בארצות הברית במהלך קיץ 1992 ישירות לווידאו ולרשתות הטלוויזיה בכבלים.

ב-19 ביולי 2011, שלושה ימים לפני שחרורו של העיבוד הקולנועי החדש "קפטן אמריקה", חברת MGM הוציאה לשווקים את הגרסה משנת 1990 על גבי DVD.

== ראו גם ==
* קפטן אמריקה (סרט, 2011)

==קישורים חיצוניים==

==הערות שוליים==

קטגוריה:סרטי 1990
קטגוריה:סרטי מדע בדיוני
קטגוריה:סרטי גיבורי-על
קטגוריה:סרטי פעולה אמריקאיים
קטגוריה:סרטים וסדרות המבוססים על מארוול קומיקס
קטגוריה:סרטים מבוססי קומיקס
דונלד דאק וצוות קוואק

דונלד דאק וצוות קוואק (באנגלית: Quack Pack) היא סדרת אנימציה שנוצרה על ידי חברת וולט דיסני המציגה את דונלד דאק ואחייניו. היא שודרה לראשונה בספטמבר 1996 ב-"The Disney Afternoon" (בארץ התוכנית נקראה זמן דיסני). הסדרה נוצרה כדי לתת קול ואישיות לכל אחד מהאחיינים: יואי היה שובב ונבון, לואי הוא עצלן ותחבולן ודואי הוא חלקלק ואנרגטי. שלא כמו סדרות אחרות של "זמן דיסני", סדרה זו כוונה לקהל בוגר יותר, כולל בני נוער. לסדרה הייתה עונה אחת עם 39 פרקים.

את שיר הפתיחה העברי ביצע מומי לוי.

==תקציר העלילה==
במרכז הסדרה עומד דונלד דאק עם אחייניו: יואי, דואי ולואי, שכעת הם בגיל העשרה. דונלד עובד כצלם לצד דייזי שהיא כתבת. החבורה נוסעת ברחבי העולם ומחפשת סקופים.

==ביקורת==
בשל הרייטינג הנמוך, רק 39 פרקים הופקו מתוך 69 שתוכננו. הסדרה הייתה שנויה במחלוקת בין אוהדים רבים, שחשבו שזה חילול הקודש לעשות סדרה של דונלד או האחיינים ללא המשך ישיר של אגדות ברווזים. למרות ביקורות אלו, הסדרה עדיין צברה קבוצת מעריצים קטנה אך נאמנה הרואים בסדרה המשך מודרני של דונלד דאק הקלאסי מהסרטונים הקצרים.

==קישורים חיצוניים==
* 

* 

קטגוריה:דיסני: סדרות טלוויזיה
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:ערוץ 2: תוכניות רכש
השכונה של גופי

השכונה של גופי (באנגלית: Goof Troop) היא סדרת טלוויזיה מונפשת של חברת וולט דיסני, ובה גופי הוא אב שמגדל את מקס, בנו בן ה-11. הרעיון הכללי של הסדרה דומה מעט לזה של סרטונים קצרים של גופי משנות ה-50 המוקדמות שבהם גופי הוא אב לבן ג'ינג'י שובב. 

לסדרה הופקו שני סרטים: גופי: הסרט (1995) והמשך שיצא ישירות לווידאו: גופי הולך לקולג' (2000). שני הסרטים מתרחשים כמה שנים אחרי הסדרה, כשמקס הוא נער מתבגר. 

==עלילה==
גופי, אב חד-הורי, חוזר אל עיר הולדתו ספונרוויל עם בנו בן ה-11, מקס. בסמיכות אליהם מתגורר חבר מהתיכון של גופי, פיט, מוכר מכוניות יד שנייה עם אשתו פג, סוכנת נדל"ן, בנם פיט-בן (פי.ג'יי.) בן ה-11 ובתם פיט-בת (פיסטול) בת הארבע. מקס ופיט-בן הם חברים טובים. חלק גדול מההומור נובע מהשוני בין אופיו של מקס, הילד הנורמלי, לאופיו המנוגד של אביו.

==קישורים חיצוניים==

* 

* 

קטגוריה:דיסני: סדרות טלוויזיה
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:קומדיות מצבים מונפשות
קטגוריה:קומדיות מצבים אמריקאיות
קטגוריה:ערוץ 2: תוכניות רכש
קטגוריה:ABC: תוכניות וסדרות